b"\n_START_ARTICLE_\nCreu de terme de Montorn\xc3\xa8s de Segarra\n_START_SECTION_\nDescripci\xc3\xb3\n_START_PARAGRAPH_\n\xc3\x89s una creu de factura senzilla sense cap pretensi\xc3\xb3 escult\xc3\xb2rica aparent, i que s'estructura a partir de s\xc3\xb2col, fust o pilar i la creu. El s\xc3\xb2col de la creu s'assenta damunt del terra, sense cap graonada, \xc3\xa9s monol\xc3\xadtic i molt erosionat, de secci\xc3\xb3 octogonal. El fust \xc3\xa9s el cl\xc3\xa0ssic vuitavat, aparentment monol\xc3\xadtic. La creu \xc3\xa9s de ciment i no correspon a la primitiva que probablement deuria ser de pedra i ben esculpida. Aix\xc3\xad doncs, hi ha un clar aprofitament d'estructures anteriors, tant pel que fa al s\xc3\xb2col com el fust o pilar; i la creu s'incorpora amb posterioritat gr\xc3\xa0cies a la Santa Missi\xc3\xb3 entre el per\xc3\xadode compr\xc3\xa8s 1940 i 1950. La creu ha estat restaurada l'any 2003 tal com ens indica el treball inc\xc3\xads que apareix en una cara de s\xc3\xb2col d'aquesta.\n_START_SECTION_\nHist\xc3\xb2ria\n_START_PARAGRAPH_\nMoltes creus van ser aixecades entre els segles XVI - XVII, i s'emmarcarien en el context de l'\xc3\xa8poca medieval dins la pr\xc3\xa0ctica habitual de bastir monuments cruciformes que remunta als primers anys del cristianisme. Era utilitzada per presidir la vida dels cristians i es podia trobar a les entrades de les seves poblacions com a senyal de protecci\xc3\xb3. Moltes creus van ser enderrocades per la Guerra Civil. En el seu lloc, se'n van aixecar de noves, en el mateix indret amb motiu de la Santa Missi\xc3\xb3, aprofitant la seva part inferior o el fust de les primitives entre el per\xc3\xadode compr\xc3\xa9s entre el 1940 i 1955. Els pares Claretians del Cor de Maria van ser els encarregats del que entenem com a Santa Missi\xc3\xb3 a l'actual comarca de la Segarra."